Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: 26/2001. (VII. 27.) OM rendelet tartalmazza.
Paragraph Index: 685

c) Népi játszóházi foglalkozásvezetõ A tevékenység leírása: A népi játszóházi foglalkozásvezetõ a közmûvelõdési intézményekben, illetve tanórán kívüli szabadidõs programokban tevékenykedik. A 3—6, a 6—16 éves fiatalok számára játszóházakat vezet, ahol a népi hagyományok kézmûves ismereteivel bõvíti a fiatalok tudását, fejleszti képességeiket, gyarapítja az iskolai tananyag szemléletes elsajátítási lehetõségeit. Szakmai követelmények: A népi játszóházi foglalkozásvezetõ legyen képes a manuális tevékenységek ismerete alapján foglalkozások fegyelmezett, kiegyensúlyozott, kreatív vezetésére, énekes és mozgásos játékok megtanítására, levezetésére. A gyakorlatban is tudja alkalmazni a vizsgakövetelményekben elõírt néprajzi, mûvészeti, játéktörténeti ismereteket. Birtokoljon olyan esztétikai értékrendet, amellyel biztosítható a foglalkozáson résztvevõk esztétikai nevelése. 2002/43. szám Tartsa tiszteletben a gyermek személyiségét, járuljon hozzá képességei, fizikai, szellemi, esztétikai, erkölcsi fejlõdéséhez. Ismerje — a szerszámok, a sport- és oktatástechnikai eszközök használatát, — minden anyagról egységesen fellelhetõségét, természetét, tulajdonságait, megmunkálásának lehetõségeit, eszközeit, — a bõr fonását, fûzését, ékszerek, zacskók, tarsolyok készítésének módjait, — a vesszõbõl, játékok, figurák, alátétek fonásának, sodrásának technikáit, gyékénybõl játékok, babák, állatok, kosárkák készítésének módjait, szalmából a játékok, figurák, kötözések, fonások, spirálok technikáit, csuhéból játékok, figurák, sodrások készítési módjait. Ismerje a nemezbõl a labda, a karkötõ, a síknemez, a tarsoly, a papucs, a játékok készítési módjait, a papír-, a nád-, a faanyagokból sárkányok, forgók, játékok, furulyák, sípok készítési technikáit, — az ünnepkörök szokásaihoz kapcsolódó tárgyak készítését: tojásfestés, természetes anyagú népi ételeket, a gyógy-, a fûszer-, a festõnövényeket, a növényi festésmódokat, a biokert elõnyeit, — a jeles napokhoz fûzõdõ szokásjátékokat, dalokat, köszöntõket, mondákat, kiszámolókat, — az énekes, mozgásos, táncos, eszközös és eszköz nélküli népi, gyermek- és sportjátékokat, — az amatõr közösségek jellemzõit, szakmai fórumait, fesztiváljainak, bemutatóinak rendszerét, a pályázatok lehetõségeit. Legyen képes — a különbözõ korosztályú gyermekekkel empatikus, toleráns kapcsolatteremtésre, — kreatív módon alkalmazkodni a váratlan — a résztvevõk életkorából, értelmi és mozgásképességeibõl, csoportlétszámból, anyag- és helyváltozásból adódó — foglalkozási körülményekhez, — alkalmazni a textilfonásokat kézzel, szövést a szabadban, szövést a madzagszövõn, karmantyún, kártyával, a szarvacska használatával, a kereten, a gyajúfonást, a növényi festést, a babakészítés technikáit, — alkalmazni a fazekasságból a marokedény, a kézi nyomkodással készített játékok, az edények, a spiráltechnika, a figurális mintázás, a szárítás, az égetés technikáit, — gyöngybõl 2, 3, 4 szálas fûzéssel ékszereket, fém és gyöngy felhasználásával készíteni, — karácsonyfadísz, betlehem, mézesbáb, gyertyamártás, szárazvirágkötés, — betartatni a használatos szerszámokkal összefüggõ munkavédelmi szabályokat, — a kisebbségi népcsoportok értékeinek, szokásainak és hagyományainak felismerésére és átörökítésére.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes